CELEX: 32005R2171
Language: lv
Date: 2005-12-23
Title: Komisijas Regula (EK) Nr. 2171/2005 ( 2005. gada 23. decembris ) par atsevišķu preču klasifikāciju kombinētajā nomenklatūrā

29.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 346/7
            
         
      KOMISIJAS REGULA (EK) Nr. 2171/2005
   (2005. gada 23. decembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 23. decembrī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1719/2005 (OV L 286, 28.10.2005., 1 lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Šķidro kristālu ierīces (LCD) krāsu monitors, kura ekrāna diagonāle ir 38,1 cm (15″) un gabarītizmēri – 34,5 (W) × 35,3 (H) × 16,5 (D) cm (formātu attiecība 5:4), ar:
                              
                                          —
                                       
                                       
                                          maksimālo izšķirtspēju 1 024 × 768 pikseļi (75 Hz),
                                       
                                    
                                          —
                                       
                                       
                                          pikseļa izmēru 0,279 mm.
                                       
                                    Ražojumam ir tikai mini D-sub 15 pin saskarne.
                              Tas ir paredzēts izmantošanai tikai, savietojot ar ražojumu, kas klasificējams pozīcijā 8471.
                           
                        
               
                  8471 60 80
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5.B piezīmi un KN kodu 8471, 8471 60 un 8471 60 80 aprakstu.
                  Ražojums nav klasificējams pozīcijā 8531, jo tā funkcija nav nodrošināt vizuālo indikāciju signalizēšanas nolūkos (sk. pozīcijas 8531 D punkta HS skaidrojumus).
                  Šo monitoru paredzēts izmantot signālu pieņemšanai no automātiskās datu apstrādes sistēmas centrālā procesora bloka.
                  Ražojums spēj arī reproducēt gan skaņas, gan video signālus. Tomēr, ņemot vērā tā izmēru un ierobežoto spēju uztvert signālus no avota, kas ir citādāks kā automātiskā datu apstrādes sistēma ar karti, bez attēla apstrādes funkcijām, to uzskata tikai vai galvenokārt par automātiskās datu apstrādes sistēmās izmantojamu.
               
            
                  
                              2.
                           
                           
                              Šķidro kristālu ierīces (LCD) krāsu monitors, kura ekrāna diagonāle ir 50,8 cm (20″), ar gabarītizmēriem — 47,1 (W) × 40,4 (H) × 17,4 (D) cm (formātu attiecība 16:10), ar:
                              
                                          —
                                       
                                       
                                          pilnu pikseļu skaitu uz ekrāna 100 dpi,
                                       
                                    
                                          —
                                       
                                       
                                          pikseļa izmēru 0,25 mm,
                                       
                                    
                                          —
                                       
                                       
                                          maksimālo izšķirtspēju 1 680 × 1 050 pikseļi,
                                       
                                    
                                          —
                                       
                                       
                                          fiksētu joslas platumu 120 MHz.
                                       
                                    Ražojumu paredzēts izmantot sarežģītu grafiku veidošanai (CAD/CAM sistēmas) un video filmu rediģēšanai un ražošanai.
                              Ražojums ir aprīkots ar DVI saskarni, kas ļauj tam attēlot no automātiskās datu apstrādes sistēmas uztvertus signālus ar grafiskās kartes palīdzību, kas spēj apstrādāt video signālus (piemēram, video filmu rediģēšanai un ražošanai).
                              Ražojums var arī attēlot tekstus, tabulas, prezentācijas un tml.
                           
                        
               
                  8528 21 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5.B un 5.E piezīmi un KN kodu 8528, 8528 21 un 8528 21 90 aprakstu.
                  Klasifikācija apakšpozīcijā 8471 60 nav iespējama, jo tas nav tāds monitors, ko tikai vai galvenokārt izmanto automātiskā datu apstrādes sistēmā (sk. 84. nodaļas 5.B piezīmi).
                  Ražojums nav klasificējams pozīcijā 8531, jo tā funkcija nav nodrošināt vizuālo indikāciju signalizēšanas nolūkos (sk. pozīcijas 8531 D punkta HS skaidrojumus).
                  Ražojumu paredzēts izmantot video signālu attēlošanai, lai veidotu grafikas vai rediģētu un ražotu video filmas CAD/CAM sistēmā vai kādā no video rediģēšanas sistēmām (sk. 84. nodaļas 5.E piezīmi).
               
            
                  
                              3.
                           
                           
                              Šķidro kristālu ierīces (LCD) krāsu monitors, kura ekrāna diagonāle ir 54 cm (21″) un gabarītizmēri – 46,7 (W) × 39,1 (H) × 20 (D) cm (formātu attiecība 4:3), ar:
                              
                                          —
                                       
                                       
                                          maksimālo izšķirtspēju 1 600 × 1 200 pikseļi (60 Hz)
                                       
                                    
                                          —
                                       
                                       
                                          pikseļa izmēru 0,27 mm.
                                       
                                    Ražojumam ir šādas saskarnes:
                              
                                          —
                                       
                                       
                                          mini D-sub 15 pin,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          DVI-I,
                                       
                                    
                                          —
                                       
                                       
                                          audio ieeja un izeja.
                                       
                                    Ražojums var attēlot no dažādiem avotiem, piemēram, no slēgta tīkla televīzijas sistēmas, DVD atskaņotāja, no videokameras vai no automātiskās datu apstrādes iekārtas, uztvertus signālus.
                           
                        
               
                  8528 21 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5. piezīmi un KN kodu 8528, 8528 21 un 8528 21 90 aprakstus.
                  Klasifikācija apakšpozīcijā 8471 60 nav iespējama, jo tas nav tāds monitors, ko tikai vai galvenokārt izmanto automātiskā datu apstrādes sistēmā (sk. 84. nodaļas 5. piezīmi), ņemot vērā, ka tas var attēlot dažādu avotu signālus.
                  Ražojums nav klasificējams pozīcijā 8531, jo tā funkcija nav nodrošināt vizuālo indikāciju signalizēšanas nolūkos (sk. pozīcijas 8531 D punkta HS skaidrojumus).
               
            
                  
                              4.
                           
                           
                              Šķidro kristālu ierīces (LCD) krāsu monitors, kura ekrāna diagonāle ir 76 cm (30″) un gabarītizmēri – 71 (W) × 45 (H) × 11 (D) cm (formātu attiecība 15:9), ar:
                              
                                          —
                                       
                                       
                                          maksimālo izšķirtspēju 1 024 × 768 pikseļi,
                                       
                                    
                                          —
                                       
                                       
                                          pikseļa izmēru 0,50 mm.
                                       
                                    Ražojumam ir šādas saskarnes:
                              
                                          —
                                       
                                       
                                          15-pin mini DIN,
                                       
                                    
                                          —
                                       
                                       
                                          BNC,
                                       
                                    
                                          —
                                       
                                       
                                          4-pin mini DIN,
                                       
                                    
                                          —
                                       
                                       
                                          RS 232 C,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          Stereo un PC audio.
                                       
                                    Ražojums var attēlot no dažādiem avotiem, piemēram, no slēgta tīkla televīzijas sistēmas, DVD atskaņotāja, no videokameras vai no automātiskās datu apstrādes iekārtas, uztvertus signālus.
                           
                        
               
                  8528 21 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5. piezīmi un KN kodu 8528, 8528 21 un 8528 21 90 aprakstus.
                  Klasifikācija apakšpozīcijā 8471 60 nav iespējama, jo tas nav tāds monitors, ko tikai vai galvenokārt izmanto automātiskā datu apstrādes sistēmā (sk. 84. nodaļas 5. piezīmi), ņemot vērā, ka tas var attēlot dažādu avotu signālus.
                  Ražojums nav klasificējams pozīcijā 8531, jo tā funkcija nav nodrošināt vizuālo indikāciju signalizēšanas nolūkos (sk. pozīcijas 8531 D punkta HS skaidrojumus).